Eadmer
Eadmer Res apud Vicidata repertae: Nativitas: 1060; Obitus: 1120s; Patria: Anglia Eadmer sive Edmerus, natus circiter annum 1055 et mortuus anno 1126 vel paulo post, fuit monachus Benedictinus scriptorque praecipue biographicus vel hagiographicus sed etiam theologicus. Iam puer oblatus fuit monasterio ecclesiae Christi Cantuariensi, in quo monasterio educatus monachus factus est. Anselmo archiepiscopo Cantuariensi amanuensis biographusque fuit. Eadmer cum anno 1121 archiepiscopus Sancti Andreae in Scotia creatus esset, Scotis adversus resistentibus prohibitus est hoc munus inire. Eadmer opera quae sequuntur edidit historica Historia novorum in Anglia, fons maximi momenti de disputationibus quae inter Anselmum archiepiscopum et reges Gulielmum II Henricumque successorem ortae sunt. hagiographica et biographica De vita et conversatione Anselmi Miracula S. Anselmi De reliquiis S. Audoeni (auctore incerto) Vita Bregowini Vita S. Dunstani Miracula S. Dunstani Epistola ad Glastonienses de reliquiis S. Dunstani De ordinatione Gregorii Vita S. Odonis Vita S. Oswaldi Miracula S. Oswaldi Vita Petri abbatis Vita S. Wilfridi Breviloquium vitae S. Wilfridi theologica De beatitudine perennis vitae (recitatio sermonis Anselmi) De excellentia Virginis Mariae. Eo libro Papa Pius X inter alia usus est in encyclica sua Ad diem illum laetissimum. Tractatus de conceptione Sanctae Mariae , in quo opere propugnatorem immaculatae conceptionis Mariae se gessit inveniens illum famosissimum syllogismum "Potuit, decuit, ergo fecit". Hic tractatus diutissime Anselmo et posthaec incerto auctori nomine Pseudo-Anselmi nuncupato attributum est.